ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தமிழ்நாட்டில் 121 பேருக்கு ஒமிக்ரான் தொற்று கண்டறியப்பட்டுள்ளது
தேசிய தடுப்பூசித் திட்டத்தின் கீழ் இந்தியா இதுவரை 148.67 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 2,85,401
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து, தற்போது 0.81 சதவீதமாக உள்ளது.
குணமடைந்தோர் விகிதம் தற்போது 97.81 சதவீதம்
கடந்த 24 மணி நேரத்தில் 19,206 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,43,41,009 என அதிகரித்துள்ளது.
கடந்த 24 மணி நேரத்தில் 90,928 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 6.43 சதவீதம் ஆகும்
வாராந்திர பாதிப்பு விகிதம் 3.47% ஆகும்.
இதுவரை மொத்தம் 68.53 கோடி கொவிட் பரிசோதனைகள் செய்யப்பட்டுள்ளன.
தமிழ்நாடு, மஹாராஷ்ட்ரா, தில்லி, கேரளா, ராஜஸ்தான், குஜராத், ஆந்திரப் பிரதேசம் உள்ளிட்ட 24 மாநிலங்களில் கொவிட்-19- ன் உருமாறிய ஒமிக்ரான் தொற்று 2630 பேரிடம் கண்டறியப்பட்டுள்ளது. இவர்களில் 995 பேர் குணமடைந்து வீடு திரும்பியுள்ளனர்/ அதிகபட்சமாக மஹாராஷ்ட்ராவில் 797 பேருக்கும், தில்லியில் 465 பேருக்கும், தொற்று ஏற்பட்டு தில்லியில் 57 பேரும், மகாராஷ்டிராவில் 330 பேரும் குணமடைந்துள்ளனர். தமிழ்நாட்டில் 121 பேருக்கு ஒமிக்ரான் தொற்று கண்டறியப்பட்டுள்ளது. குணமடைந்தோர் எண்ணிக்கை 110.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1787856
(Visitor Counter : 191
பிரதமர் அலுவலகம்
ஆசிய விளையாட்டுப் போட்டியில் வெள்ளிப் பதக்கம் வென்ற ஆண்கள் பேட்மிண்டன் அணிக்கு பிரதமர் திரு நரேந்திர மோடி வாழ்த்து தெரிவித்துள்ளார்
ஆண்கள் பேட்மிண்டன் அணியின் சிறப்பான குழுப்பணி, திறமைகள் மற்றும் உறுதிப்பாடு ஆகியவற்றைப் பாராட்டிய அவர், அவர்கள் தேசத்தை பெருமைப்படுத்தியிருக்கிறார்கள் என்று கூறினார்.
இது தொடர்பாக சமூக ஊடக எக்ஸ் பதிவில் பிரதமர் கூறியிருப்பதாவது:
“ஆசிய விளையாட்டுப் போட்டியில் வெள்ளிப் பதக்கம் வென்ற எங்கள் ஆண்கள் பேட்மிண்டன் அணிக்கு பாராட்டுகள்.
@srikidambi, @PRANNOYHSPRI, @lakshya_sen, @satwiksairaj, @Shettychirag04, @ManjunathMithun, @dhruvkapilaa, @SaiPratheek12, @arjunmr, @RohanKa4334539
ஆகியோரின் சிறப்பான குழுப்பணி, திறமைகள் மற்றும் உறுதிப்பாடு ஆகியவை தேசத்தை பெருமைப்படுத்தியுள்ளன.
ஆசிய விளையாட்டுப் போட்டியில் வெள்ளிப் பதக்கம் வென்ற எங்கள் ஆண்கள் பேட்மிண்டன் அணிக்கு பாராட்டுகள்,” என பிரதமர் திரு.மோடி கூறியுள்ளார்.
குடியரசுத் தலைவர் செயலகம்
குடியரசு தலைவருடன் ஜெர்மனி பிரதமர் சந்திப்பு
ஜெர்மனியின் பிரதமர் திரு ஓலாஃப் ஸ்கோல்ஸ் இன்று குடியரசு தலைவர் மாளிகையில், குடியரசு தலைவர் திருமதி திரௌபதி முர்முவைச் சந்தித்தார்.
ஜெர்மன் பிரதமராக பதவியேற்றபின் இந்தியாவிற்கு தமது முதல் பயணத்தை மேற்கொண்டுள்ள ஸ்கோல்சை வரவேற்ற குடியரசு தலைவர் , இந்தியாவிற்கும் ஜெர்மனிக்கும் நீண்டகால உறவு உள்ளது, இது நமது பொதுவான விழுமியங்கள், பகிரப்பட்ட இலக்குகளால் வலுவடைந்துள்ளது என்று கூறினார். நமது இருதரப்பு உறவு பல தசாப்தங்களாக வளர்க்கப்பட்டு வரும் பரஸ்பர நம்பிக்கையை பிரதிபலிக்கும் பரந்த அளவிலான பகுதிகளை உள்ளடக்கியது என்று அவர் கூறினார்.
ஐரோப்பாவில் இந்தியாவின் மிகப் பெரிய வர்த்தகப் பங்காளியாக ஜெர்மனி இருப்பதாகவும், இந்தியாவில் உள்ள முன்னணி முதலீட்டாளர்களில் ஜெர்மனியும் ஒன்று என்றும் குடியரசு தலைவர் குறிப்பிட்டார். ஜெர்மனி இந்தியாவின் இரண்டாவது பெரிய வளர்ச்சி ஒத்துழைப்பு கூட்டாண்மை நாடாகவும் உள்ளது என்றும், இந்தியாவின் வளர்ச்சிப் பயணத்தில் முக்கிய பங்கு வகித்துள்ளது என்றும் அவர் கூறினார். சமீபத்திய ஆண்டுகளில், உயர் கல்வியைத் தொடர விரும்பும் இந்திய மாணவர்கள் மற்றும் ஆராய்ச்சியாளர்களுக்கு, குறிப்பாக அறிவியல் மற்றும் தொழில்நுட்பத்தில் துறை சார்ந்தவர்களுக்கு ஜெர்மனி விரும்பத்தக்க இடமாக உருவெடுத்துள்ளது. இந்தியாவும் ஜெர்மனியும் வலுவான கலாச்சார தொடர்பைக் கொண்டிருப்பதாகவும், ஜெர்மன் இந்தியவியலாளர்கள் இந்தியாவில் பணிபுரியும் நீண்ட பாரம்பரியத்துடன் இருப்பதாகவும் அவர் கூறினார்.
ஜனநாயக விழுமியங்கள், விதிகள் அடிப்படையிலான சர்வதேச ஒழுங்கு, பலதரப்பு நிறுவனங்களின் சீர்திருத்தத்தை நிலைநிறுத்துவதில் இந்தியாவும் ஜெர்மனியும் பகிரப்பட்ட நோக்கங்களைக் கொண்டுள்ளன என்று குடியரசு தலைவர் கூறினார். இரண்டு துடிப்பான, பன்மைத்துவ ஜனநாயக நாடுகளாக, இந்தியாவும் ஜெர்மனியும் புதிய மற்றும் வளர்ந்து வரும் உலகளாவிய சவால்களை எதிர்கொள்வதில் முக்கிய பங்கு வகிக்க முடியும் என்று அவர் நம்பிக்கை தெரிவித்தார்.
ஜல்சக்தி அமைச்சகம்
குடிதண்ணீர் தரத்தை பரிசோதிப்பதற்காக தமிழ்நாட்டில் உள்ள ஆய்வகங்கள் குறித்த விவரங்கள்
நாடாளுமன்றத்தின் மக்களவையில் கேள்வி ஒன்றுக்கு எழுத்துப்பூர்வமாக பதிலளித்த மத்திய ஜல் சக்தி இணை அமைச்சர் திரு. ப்ரகலாத் சிங் படேல், கீழ்காணும் தகவல்களை வெளியிட்டார்.
மாநிலங்கள்/யூனியன் பிரதேசங்கள் அளித்துள்ள தகவல்களின் படி, மாநிலம், மாவட்டம், துணைப்பிரிவு மற்றும்/அல்லது வட்ட அளவில் 2021 குடிநீர் தர சோதனை ஆய்வகங்கள் இதுவரை அமைக்கப்பட்டுள்ளன.
கிராமப்புற வீடுகள், பள்ளிகள் மற்றும் அங்கன்வாடி மையங்களில் உள்ள குழாய் நீர் இணைப்புக்கள் குறித்த தகவல்கள் மாநிலம்/யூனியன் பிரதேசங்கள், மாவட்டம் மற்றும் கிராமம் வாரியாக ஜல் ஜீவன் இயக்கத்தின் தகவல் பலகை இணைப்பான https://ejalshakti.gov.in/jjmreport/JJMIndia.aspx எனும் முகவரியில் கிடைக்கிறது:
தமிழ்நாட்டில் மாநில அளவில் 1 ஆய்வகமும், மாவட்ட அளவில் 31 ஆய்வகங்களும், துணைப்பிரிவு மற்றும்/அல்லது வட்ட அளவில் 81 ஆய்வகங்களும் என மாநிலம் முழுவதும் 113 ஆய்வகங்கள் உள்ளன.
2019 ஆகஸ்ட் 15 அன்று தமிழ்நாட்டின் கிராமப்புறங்களில் 126.89 லட்சம் வீடுகளும், அவற்றில் 21.76 லட்சம் வீடுகளில் குடிநீர் குழாய் இணைப்புக்களும் இருந்த நிலையில், 29.21 லட்சம் வீடுகளில் தற்போது குடிநீர் குழாய் இணைப்புக்கள் வழங்கப்பட்டுள்ளன.
மேலும் விவரங்களுக்கு, இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1795112
விவசாயத்துறை அமைச்சகம்
2020-21 காரீப் சந்தைக் காலத்தில் குறைந்தபட்ச ஆதரவு விலையில் கொள்முதல் நடவடிக்கைகள்
நடப்பு காரீப் சந்தைக் காலத்தில் , காரீப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், ஹரியானா, உத்தரப் பிரதேசம், தமிழ்நாடு, உத்தரகாண்ட், தெலங்கானா, சண்டிகர், ஜம்மு காஷ்மீர், குஜராத், ஆந்திரப் பிரதேசம், ஒடிசா, மகாராஷ்டிரா, மத்தியப் பிரதேசம், பிகார், சத்திஸ்கர், கேரளா, மேற்கு வங்கம், அசாம், கர்நாடகா மற்றும் ஜார்கண்டில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு 2021 ஜனவரி 24 வரை 583.31 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டில் இதே காலத்தில் 483.92 லட்சம் மெட்ரிக் டன் நெல் கொள்முதல் செய்யப்பட்டிருந்தது. கடந்த ஆண்டுடன் ஒப்பிடும் போது இந்தாண்டு இது வரை செய்யப்பட்டுள்ள நெல் கொள்முதல் 20.53 சதவீதம் அதிகமாகும்.
நடப்பு காரீப் சந்தை காலத்தில் 84.06 லட்சம் விவசாயிகள் ஏற்கனவே பயனடைந்துள்ளனர். இவர்கள் தங்களது விளைபொருட்களுக்கு குறைந்தபட்ச ஆதரவு விலையாக ரூ. 110130.52 கோடி பெற்றுள்ளனர்.
மேலும், மாநிலங்கள் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான் மற்றும் ஆந்திரப் பிரதேசத்திலிருந்து 51.92 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
மேலும், ஆந்திரப் பிரதேசம், கர்நாடகா, தமிழ்நாடு மற்றும் கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி வழங்கப்பட்டுள்ளது.
சந்தை விலை, குறைந்தபட்ச ஆதரவு விலையை விட குறைந்தால், மற்ற மாநிலங்களில் பருப்பு மற்றும் எண்ணெய் வித்துக்கள் கொள்முதல் செய்ய, வேண்டுகோள் அடிப்படையில் ஒப்புதல் வழங்கப்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே
காணவும்: https://pib.gov.in/PressReleasePage.aspx?PRID=1692309
சுற்றுச்சூழல் மற்றும் வனத்துறை அமைச்சகம்
மத்திய மாசுக்கட்டுப்பாட்டு வாரியத்தின் ஆய்வு
தொழில் நிறுவனங்களில் இருந்து வெளியேறும் உமிழ்வு மற்றும் கழிவுகள் மாசுபாட்டின் பல ஆதாரங்களில் ஒன்றாகும். மிகவும் மாசுபடுத்தும்  தொழில்களான குளோர் அல்கலி, பூச்சிக்கொல்லி, மருந்து, பெட்ரோ கெமிக்கல், சாயம், உரம், எண்ணெய் சுத்திகரிப்பு, கனிம ரசாயனங்கள் மற்றும் கரிம ரசாயனம் உள்ளிட்ட அனைத்துத் தொழிற்சாலைகளுக்கும் மாசுக்கட்டுப்பாட்டு விதிமுறைகள் உள்ளன.
மத்திய மாசுக்கட்டுப்பாட்டு வாரியம், மாநில மாசுக்கட்டுப்பாட்டு வாரியங்கள் உள்ளிட்டவை மூலம் கழிவுநீர் மற்றும் உமிழ்வு தரநிலைகள் கண்காணிக்கப்படுகின்றன. விதிகளை மீறும் தொழில்கள் மீது மத்திய மாசுக்கட்டுப்பாட்டு வாரியம் எடுத்த நடவடிக்கை தொடர்பான விவரங்களை அதன் இணையதளத்தில் பின்வரும் இணைப்புகளில் காணலாம்:
https://cpcb.nic.in /cpcb-directions-5ep.php
https://cpcb.nic.in/cpcb-directions.php
2019-2021 வரை கடந்த 3 ஆண்டுகளில் 271 தொழிற்சாலைகளை மத்திய மாசுக்கட்டுப்பாட்டு வாரியம் ஆய்வு செய்துள்ளது. அவற்றில் 104 நிறுவனங்கள் பரிந்துரைக்கப்பட்ட சுற்றுச்சூழல் விதிமுறைகளுக்குத் இணங்க இல்லை எனக் கண்டறியப்பட்டு நோட்டீஸ் மற்றும் மூடுதல் உத்தரவுகள் வழங்கப்பட்டன.
அந்த 104 தொழிற்சாலைகள் 78 மத்திய மாசுக்கட்டுப்பாட்டு வாரிய வழிமுறைகளுக்கு தற்போது இணங்குகின்றன. மீதமுள்ளவற்றின் மீது நடவடிக்கைகள் தொடர்கின்றன.
இத்தகவலை இன்று மக்களவையில் சுற்றுச்சூழல், வனம் மற்றும் பருவநிலை மாற்றத்துறை இணை அமைச்சர் தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1778527
((Visitor Counter : 80
அறிவியல் மற்றும் தொழில்நுட்பத்துறை
ஆராய்ச்சி மற்றும் வளர்ச்சிக்கான இந்திய-ரஷ்ய கூட்டிணைப்புத் திட்டத்தை மத்திய அறிவியல் தொழில்நுட்பத்துறை துவக்கி உள்ளது
இந்திய வர்த்தக தொழில் கூட்டமைப்பு, ரஷ்ய கூட்டமைப்பின் சிறிய புத்தாக்க நிறுவனங்கள் உதவிக்கான அறக்கட்டளை ஆகியவற்றுடன் சேர்ந்து மத்திய அறிவியல் தொழில்நுட்பத்துறை, இந்தியா-ரஷ்யா கூட்டு தொழில்நுட்ப மதிப்பீடு மற்றும் விரைவுப்படுத்தப்பட்ட வர்த்தகமயமாக்கல் திட்டத்தை துவக்கி உள்ளது. இது இந்திய மற்றும் ரஷ்ய அறிவியல் தொழில்நுட்பத் துறைகளை இணைத்து இரு நாடுகளுக்குமான தொழில்நுட்பத் தகவமைப்புக்கும், தொழில்நுட்ப வளர்ச்சிக்கான ஆராய்ச்சி மற்றும் வளர்ச்சிப் பணி தொடக்க நிறுவனங்களுக்கும் உதவும்.
சிறப்பு சேவைகள் மற்றும் கட்டுரைகள்
புதுவை பல்கலைக்கழகத்தில் வெகுஜன கலாச்சாரமும் தற்காலஇலக்கியமும் என்கிற தலைப்பில் பன்னாட்டு கருத்தரங்கு
புதுவை பல்கலைக்கழக ஆங்கிலத்துறை சார்பில் வெகுஜன கலாச்சாரமும் தற்கால இலக்கியமும் என்கிற தலைப்பில் இரண்டு நாள் பன்னாட்டு கருத்தரங்கு நடைபெற்றது. நிகழ்வில் தலைமை உரை நிகழ்த்திய ஆங்கில எழுத்தாளர் ஜோசிலின், கடந்த காலத்திலிருந்து எதிர்கால நம்பிக்கை நோக்கி நகர்தலே தற்கால இலக்கியத்தின் பிரதான நோக்கம் என்றார்.
நிகழ்வை துவக்கி வைத்து பேசிய புதுச்சேரி பல்கலைக்கழக இயக்குனர் பேராசிரியர் க தரணிக்கரசு, மனிதகுல மேம்பாட்டுக்கும் வளர்ச்சிக்கும் கலை மற்றும் இலக்கியத்தின் பங்களிப்பு அறிவியல் பங்களிப்புக்கு நிகரானது என்றார். மேலும் மனிதகுலம் தனது அனுபவங்களை வெளிப்படுத்தவும் ஆற்றாமைகளை சொல்லி நிம்மதி அடையவும் கலை இலக்கியத்தை பெரிய அளவில் சார்ந்து இருக்கிறது. இதன் காரணமாக இலக்கியமும் கலாச்சாரமும் கல்விப்புலத்தில் கவனம் பெறுகிறது என்றும் கூறினார்.
சென்னை பல்கலைக்கழக ஆங்கிலத்துறை தலைவர் பேராசிரியர் சு ஆம்ஸ்ட்ராங் புதுச்சேரி பல்கலைக்கழக ஆங்கிலத்துறையின் முற்போக்கு செயல்பாடுகளை வாழ்த்தி பேசினார். நிகழ்வில் வாழ்வியல் புல முதன்மையர் பேராசிரியர் கிளமெண்ட் ச லூர்து, ஆங்கிலத்துறை தலைவர் பேராசிரியர் த மார்க்ஸ், பேராசிரியர் பினு சக்கரியா, பேராசிரியர் கி ரெஷ்மி ஆகியோர் கலந்து கொண்டு பேசினர்.
மனோன்மணியம் சுந்தரனார் பல்கலைக்கழக மொழியியல் புல முதன்மையர் பேராசிரியர் ச பிரபாகர், காலடி ஸ்ரீ சங்கராச்சார்யா பல்கலைக்கழக பேராசிரியர் அஜய் சேகர், கண்ணூர் பல்கலைக்கழக பேராசிரியர் குன் அஹம்மத், சென்னை கிறிஸ்தவ கல்லூரி பேராசிரியர் சாமுவேல் ரூபஸ், சாகித்திய அகாடெமியின் மேனாள் உறுப்பினர் பேராசிரியர் பு ராஜா ஆகியோர் நிகழ்வில் சிறப்பு சொற்பொழிவாற்றினர். கருத்தரங்கில் பதினைந்து ஆய்வு அமர்வுகள் இடம்பெற்றன. சமூக அறிவியல் ஆய்வாளர் பேராசிரியர் ஞான அலோய்சியஸ் நிறைவுரை ஆற்றினார். மாலையில் பாப்பம்பட்டி முனுசாமி குழுவினரின் பெரிய மேளமும் அடவு கலைக்குழுவின் பறை இசையும் நிகழ்த்தப்பட்டன.
பிரதமர் அலுவலகம்
பாபு ஜெகஜீவன் ராமின் பிறந்தநாளான இன்று பிரதமர் அவருக்கு புகழாரம்
பாபு ஜெகஜீவன் ராமின் பிறந்தநாளான இன்று பிரதமர் திரு.நரேந்திர மோடி அவருக்கு புகழாரம் சூட்டியுள்ளார்.
பிரதமர் விடுத்துள்ள சுட்டுரைச் செய்தியில், “சிறந்த சுதந்திரப் போராட்ட வீரரும், சமூக நீதிக்காக அயராது பாடுபட்டவருமான பாபு ஜெகஜீவன் ராமின் பிறந்தநாளான இன்று அன்னாருக்கு எனது பணிவான புகழஞ்சலி. ஒடுக்கப்பட்ட மற்றும் நலிந்த மக்களின் நலனுக்காக அவர் மேற்கொண்ட அரும்பணிகள் என்றும் நமக்கு ஊக்கத்தை அளிக்கும்” என்று தெரிவித்துள்ளார்.
பொருளாதார விவகாரங்களுக்கான மத்திய அமைச்சரவைக் குழு
புதுதில்லி, அகமதாபாத் ரயில் நிலையங்கள் மற்றும் மும்பை ரயில் நிலையத்தின் சத்ரபதி சிவாஜி மகராஜ் முனையத்தை மறுசீரமைக்க அமைச்சரவை ஒப்புதல்
புதுதில்லி, அகமதாபாத் ரயில்நிலையங்கள் மற்றும் மும்பை ரயில் நிலையத்தின் சத்ரபதி சிவாஜி மகராஜ் முனையத்தை சுமார் ரூ. 10,000 கோடி மதிப்பில் மறுசீரமைக்க வேண்டும் என்ற இந்திய ரயில்வே பரிந்துரைக்கு மத்திய அமைச்சரவை ஒப்புதல் அளித்துள்ளது.
அமைச்சரவையின் இன்றைய முடிவு ரயில் நிலையங்களின் மறு சீரமைப்புக்கு புதிய வழியை ஏற்படுத்தியுள்ளது. 199 நிலையங்களில் மறு சீரமைப்பு பணிகள் நடைபெற்று வருகின்றன. இவற்றில் 47 நிலையங்களில் ஒப்பந்த புள்ளிகள் வெளியிடப்பட்டுள்ளன. 32 நிலையங்களில் பணிகள் வேகமாக நடைபெற்று வருகின்றன.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1862942
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 169 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 169 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 12.11 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1796722
அறிவியல் மற்றும் தொழில்நுட்பத்துறை
நாட்டிலுள்ள அனைத்து மத்திய அறிவியல் தொழிலக ஆராய்ச்சி மைய ஆய்வுக்கூடங்களும், அவை உள்ள பகுதிகளிலும் அதற்கு அப்பாலும் உள்ள இடங்களிலும், தேவைப்படும் மக்களுக்கு உணவு, சுத்திகரிப்பான்கள், முகக்கவசங்கள் போன்றவற்றை அளித்து உதவி
மைசூருவை மையமாகக் கொண்ட மத்திய அறிவியல் தொழிலக ஆராய்ச்சி மையமும், மத்திய உணவு தொழில்நுட்ப ஆராய்ச்சிக் கழகமும்  இணைந்து நாட்டில், விவசாயிகளுக்கு மட்டுமல்லாமல், மதிப்புக் கூட்டப்பட்ட மிக உயர்ந்த சத்து கொண்ட உணவுப் பொருள்களைத் தயாரிக்கும் வகையிலான, எண்ணிலடங்காத பல்வேறு உணவு மற்றும் உணவு தொழில்நுட்ப முறைகளை, பல ஆண்டுகளாக ஆய்ந்தறிந்து நாட்டிற்கு அளித்து வந்துள்ளன. வெளிமாநில தொழிலாளர்கள், நோயாளிகள், மருத்துவர்கள் மற்றும் காவல்துறையினர் உட்பட சுமார் 56 ஆயிரம் பேருக்கு 10 டன் உயர் புரத பிஸ்கட்டுகள், ஒரு டன் கடற்பாசி சிக்கி, 10 டன் ஏலக்காய் மணம் கொண்ட குடிநீர், 5 டன் நியூட்ரி ஃப்ரூட்ஸ் பார்கள் ஆகியவற்றை CSIR CFTRI, வழங்கியுள்ளது. CSIR CFTRI, மூலமாக வழங்கப்படும் உணவுப் பொருள்கள் பலநாட்கள் நல்ல நிலையில் இருக்கக் கூடியவை. எனவே அவற்றை நீண்டகாலம் வைத்திருக்க முடியும். நோய் எதிர்ப்பு சக்தியை அதிகரித்து SARS COV 2 வைரசுக்கு எதிராகப் போராட உதவி செய்யும் வகையிலான நுண்ணூட்டச் சத்துக்களும் இவற்றில் உள்ளன.
இது தவிர, புதுதில்லியில் உள்ள எய்ம்ஸ் மருத்துவமனையில் சிகிச்சை பெற்று வரும் கோவிட்-19 நோயாளிகளுக்கு வழங்குவதற்காக, எய்ம்ஸ் மருத்துவமனை கேட்டுக்கொண்டதன் பேரில், உயர் புரதச்சத்து கொண்ட 500 கிலோ பிஸ்கெட்டுகளும், உயர் புரதச்சத்து கொண்ட 500 கிலோ ரஸ்குகளும் வழங்கப்பட்டன. மற்ற சாதாரண பிஸ்கட்டுகளை விட, இந்த பிஸ்கட்டுகளில் 60 முதல் 80 சதவிகிதம் அதிகப் புரதச்சத்து உள்ளது.
“நோய் எதிர்ப்பு சக்திக்கு நேர்மறை பாதிப்பு ஏற்படுத்தும் வகையில், புரதம் அல்லது தாதுப்பொருள்கள் அல்லது வைட்டமின்கள் சேர்க்கப்பட்ட உணவுப்பொருள்களாக வழங்கப்படும் விதத்தில் சத்தான பொருள்கள் தேர்வு செய்யப்பட்டன. ஏனென்றால், பொது முடக்கக் காலத்தின் போது நிலவும் நிச்சயமற்ற தன்மை, தனிமை, மிக அதிகமான கவலை ஆகியவற்றினால் ஏற்படும் பாதிப்பைக் குறைக்க, இது அவசியம் தேவை” என்று CSIR CFTRI, இயக்குநர் டாக்டர் கே எஸ் எம் எஸ் ராகவ ராவ் கூறினார்
உணவு வழங்கி உதவுவது மட்டுமல்லாமல், தொழில்துறையின் ஆதரவுடன் கிராமப்புறத் தொழில்கள் மூலமாக, கிராமப்புற/ சமுதாயத் தொழில் நிறுவனங்களை உருவாக்குவதற்கு ஆதரவு அளிப்பது குறித்தும், சிஎஸ்ஐஆர் திட்டமிட்டு வருகிறது. கோவிட்-19 நோய் பரவுகின்ற இந்தக் காலங்களில், கிராமங்களுக்கும், புறநகர்ப் பகுதிகளுக்கும் அதிகமாகச் சென்று கொண்டிருக்கும் மக்களுக்கு வேலைவாய்ப்பளிக்க இது உதவும். தொற்றுநோய்த் தடுப்பான்கள், சுத்திகரிப்பான் சானிடைசர்கள், சோப்புகள், முகக்கவசங்கள், கையுறைகள், உணவுப்பொருள்கள், தண்ணீரை சுத்திகரிக்கும் உபகரணங்கள் போன்றவற்றைப் பற்றிப் புரிந்து கொள்ளவும், தயாரிக்கவும், சமூக மற்றும் தொண்டு நிறுவனங்கள் மூலமாக பயிற்சி அளிப்பதும் இதில் அடங்கும்.
(Visitor Counter : 109
உணவுப் பதப்படுத்துதல் தொழிற்சாலைகள் அமைச்சகம்
16,200 விவசாயிகளுக்கு வேலைவாய்ப்பை வழங்குவதற்கான திட்டங்கள் குறித்து அமைச்சர் ஹர்சிம்ரத் கவுர் பாதல் பேச்சு, தமிழகத்தில் 4 திட்டங்களுக்கு ஒப்புதல்
புதிய ஒருங்கிணைந்த குளிர் சங்கிலித் திட்டங்கள் 16,200 நபர்களுக்கு நேரடி மற்றும் மறைமுக வேலைவாய்ப்பை வழங்குமென்று எதிர்பார்க்கப்படுவதாக மத்திய உணவு பதப்படுத்துதல் தொழில்கள் அமைச்சர் திருமதி ஹர்சிம்ரத் கவுர் பாதல் கூறினார்.
2,57,904 விவசாயிகளுக்கு இந்தத் திட்டங்கள் பயனளிக்கும் என்று கூறிய அவர், அமைச்சகங்களுக்கிடையேயான ஒப்புதல் குழு கூட்டங்களில் 27 திட்டங்களுக்கு பிரதமரின் சம்பதா யோஜனாவின் ஒருங்கிணைந்த குளிர் சங்கிலி மற்றும் மதிப்புக் கூட்டல் உள்கட்டமைப்பு திட்டத்தின் கீழ் ஒப்புதல் வழங்கப்பட்டுள்ளதாக தெரிவித்தார்.
ஆந்திரப் பிரதேசத்தில் 7 திட்டங்களுக்கும், பீகாரில் ஒரு திட்டத்துக்கும், குஜராத்தில் 2 திட்டங்களுக்கும், ஹரியாணாவில் 4 திட்டங்களுக்கும், கேரளாவில் ஒரு திட்டத்துக்கும், மத்தியப் பிரதேசத்தில் ஒரு திட்டத்துக்கும், பஞ்சாபில் ஒரு திட்டத்துக்கும், ராஜஸ்தானில் 2 திட்டங்களுக்கும், தமிழ்நாட்டில் 4 திட்டங்களுக்கும் மற்றும் உத்திரப் பிரதேசத்தில் 1 திட்டத்துக்கும் ஒப்புதல் அளிக்கப்பட்டுள்ளன.
இந்த 27 ஒருங்கிணைந்த குளிர் சங்கிலி திட்டங்கள் ரூ 743 கோடி மொத்த முதலீட்டை ஈர்த்து, நவீன, புதுமையான உள்கட்டமைப்பை நாடு முழுவதும் உருவாக்கும். ரூ 208 கோடி நிதியுதவி பெறும் இந்தத் திட்டங்கள் இந்தியாவின் உணவு சங்கிலியின் திறனையும், உறுதியையும் அதிகரிக்க உதவும்.
அழுகக்கூடிய பொருள்களைப் பாதுகாக்க போதுமான உள்கட்டமைப்பை உருவாக்குவதால் விவசாயிகளின் வருமானம் அதிகரிப்பதோடு மட்டுமில்லாமல், பழங்கள் மற்றும் காய்கறித் துறையில் இந்தியாவை தற்சார்பாக்கவும் உதவும்.
உள்நாட்டு விமானப் போக்குவரத்து அமைச்சகம்
இந்திய ட்ரோன் தொழிலை ஊக்குவிக்க மேற்கொள்ளப்படும் தொடர் சீர்திருத்தங்கள்
ட்ரோன் மற்றும் ட்ரோன் உதிரிபாகங்களுக்கான உற்பத்தியுடன் இணைந்த ஊக்கத் தொகைத் திட்டம் மத்திய அரசால் 30 செப்டம்பர் 2021 அன்று அறிவிக்கப்பட்டு, இத்திட்டத்தின்கீழ், ஊக்கத் தொகை பெற ட்ரோன் உற்பத்தியாளர்களிடம் இருந்து 10 மார்ச் 2022 அன்று விண்ணப்பங்கள் வரவேற்கப்பட்டன. இதன்படி, ட்ரோன் உற்பத்தியாளர்கள் / தொழில் நிறுவனங்களுக்கு, மத்திய அரசு மூன்றாண்டுகளுக்கு மொத்தம் ரூ. 120 கோடி உற்பத்தியுடன் இணைந்த ஊக்கத்தொகையாக வழங்கவுள்ளது.
உற்பத்தியாளர்களுக்கான ஊக்கத்தொகை வருடாந்திர மொத்த ஒதுக்கீட்டில் 25%-க்கு மிகாமல் வழங்கப்படும். ட்ரோன் மற்றும் ட்ரோன் உதிரிபாக வருடாந்திர விற்பனை வருவாய் மதிப்பிலிருந்து கொள்முதல் செலவை கழித்தது போக எஞ்சியத் தொகை மதிப்பு கூடுதலாக கணக்கிடப்படும் என சிவில் விமானப் போக்குவரத்துத் துறை இணையமைச்சர் ஜென்ரல் வி கே சிங் மக்களவையில் எழுத்து மூலம் அளித்த பதிலில் தெரிவித்துள்ளார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும். https://pib.gov.in/PressReleasePage.aspx?PRID=1811884
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
பிரதமரின் தொலைநோக்குப் பார்வையுடன் கூடிய தீவிர முயற்சிகள் உள்நாட்டு மற்றும் உலகளாவிய புதுமை கட்டுமான தொழில்நுட்பங்களை மேம்படுத்த உதவியது: திரு ஹர்தீப் எஸ். பூரி¬
பிரதமரின் நகர்ப்புற வீட்டு வசதி திட்டம் உலகின் மிகப்பெரிய வீட்டுத் திட்டங்களில் ஒன்றாக உருவெடுத்துள்ளது என்று மத்திய வீட்டுவசதி மற்றும் நகர்ப்புற விவகாரங்கள், பெட்ரோலியம் மற்றும் இயற்கை எரிவாயு அமைச்சர் திரு ஹர்தீப் எஸ். பூரி கூறியுள்ளார். இன்று ராஜ்கோட்டில் நடைபெற்ற பிரதமரின் நகர்ப்புற வீட்டுவசதி திட்ட விருதுகள் பெற்றவர்களை பாராட்டும் நிகழ்ச்சியில் அவர் கலந்து கொண்டு உரையாற்றினார். இந்நிகழ்ச்சியில் பேசிய அவர் இத்திட்டத்தின் மூலம் ஏற்கனவே 1.23 கோடி வீடுகளுக்கு ஒப்புதல் அளிக்கப்பட்டுள்ளதாக அவர் கூறினார். இது 2004 – 2014-ம் ஆண்டு வரையிலான 10 ஆண்டு காலத்தை விட 9 மடங்கு அதிகம் என்று தெரிவித்தார். ஏற்கனவே 64 லட்சம் வீடுகள் கட்டி முடிக்கப்பட்டு, பயனாளிகளிடம் ஒப்படைக்கப்பட்டுள்ளதாகவும் அவர் கூறினார். மற்ற வீடுகள் கட்டும் பணி நிறைவுறும் தருவாயில் இருப்பதாகவும் அவர் குறிப்பிட்டார்.
பிரதமரின் நகர்ப்புற வீட்டுவசதி திட்டத்தை சிறந்த முறையில் அமல்படுத்தியதற்காக மாநிலங்கள் மற்றும் யூனியன் பிரதேசங்களின் பங்களிப்பை அங்கீகரிக்கும் வகையில் மத்திய வீட்டுவசதி மற்றும் நகர்ப்புற வளர்ச்சித்துறை அமைச்சகம் ஆண்டு தோறும் வழங்கப்படும் விருதுகளை அறிமுகம் செய்தது. அதன்படி பிரதமரின் நகர்ப்புற வீட்டுவசதி திட்டம் 2021-ல் விருதுகள் பெற்றவர்களை மத்திய வீட்டுவசதி மற்றும் நகர்ப்புற வீட்டுவசதித்துறை அமைச்சர் திரு ஹர்தீப் எஸ் பூரி இந்த நிகழ்ச்சியில் பாராட்டினார்.
மத்திய வீட்டுவசதி மற்றும் நகர்ப்புற வளர்ச்சித்துறை இணை அமைச்சர் திரு கவுசல் கிஷோர், தமிழ்நாடு, குஜராத் மற்றும் அசாம் மாநிலங்களில் நகர்ப்புற மேம்பாட்டுத்துறை அமைச்சர்கள் , மத்திய வீட்டுவசதி மற்றும் நகர்ப்புற வளர்ச்சித்துறை அமைச்சக செயலாளர் திரு மனோஜ் ஜோஷி உள்ளிட்டோர் இந்நிகழ்ச்சியில் கலந்து கொண்டனர். அத்துடன் நாடு முழுவதும் உள்ள வீட்டு கட்டுமானத் துறையைச் சேர்ந்தவர்களும் இதில் பங்கேற்றனர்.
இந்நிகழ்ச்சியில் பேசிய திரு ஹர்தீப் எஸ் பூரி, கூட்டுறவு மற்றும் போட்டி மிகு கூட்டாச்சிக்கு சிறந்த எடுத்துக்காட்டாக பிரதமரின் நகர்ப்புற வீட்டுவசதி திட்டம் திகழ்கிறது என்று குறிப்பிட்டார்.
பிரதமரின் தொலைநோக்குப் பார்வையுடன் கூடிய தீவிர முயற்சிகள் உள்நாட்டு மற்றும் உலகளாவிய புதுமை கட்டுமான தொழில்நுட்பங்களை மேம்படுத்த உதவியது என்று அவர் கூறினார்.
கடந்த மே மாதம் பிரதமர் தொடங்கிவைத்த முதலாவது குறைந்த செலவில் நவீன வீடு கட்டும் திட்டம் குறித்து குறிப்பிட்ட திரு ஹர்தீப் எஸ் பூரி, பொறியியல் கல்லூரி மாணவர்களை இத்திட்டம் நடைமுறைப்படுத்தப்பட்டு வரும் இடங்களுக்கு கல்வி சுற்றுலாவாக அழைத்து செல்ல வேண்டும் என்று அறிவுறுத்தினார்.
விண்வெளித்துறை
2021 – 23 காலத்தில் வெளிநாட்டு செயற்கைக்கோள்களை விண்ணில் அனுப்ப 4 நாடுகளுடன் 6 ஒப்பந்தங்களில் இஸ்ரோ கையெழுத்து: மத்திய அமைச்சர் டாக்டர் ஜிதேந்திர சிங்
வணிக ரீதியில் வெளிநாட்டு செயற்கைக்கோள்களை ஏவுதல் மூலம் 132 மில்லியன் யூரோ வருமானம் கிடைக்கும்: டாக்டர். ஜிதேந்திர சிங்
1999 ஆம் ஆண்டு முதல் 34 நாடுகளின் 342 செயற்கைக்கோள்கள் பி எஸ் எல் வி ராக்கெட் மூலம் ஏவப்பட்டுள்ளன: அமைச்சர் தகவல்.
2021 – 2023 வரையிலான காலத்தில் வெளிநாட்டு செயற்கைக்கோள்களை விண்ணில் அனுப்ப 4 நாடுகளுடன் 6 ஒப்பந்தங்களில் இந்திய விண்வெளி ஆராய்ச்சி மையம்  கையெழுத்திட்டுள்ளது என மத்திய அறிவியல் & தொழில்நுட்பம், புவி அறிவியல் , பிரதமர் அலுவலகம், பணியாளர், பொதுமக்கள் குறைதீர்ப்பு, ஓய்வூதியம், அணுசக்தி மற்றும் விண்வெளித்துறை இணையமைச்சர் டாக்டர் ஜிதேந்திர சிங் தெரிவித்துள்ளார்.
மாநிலங்களவையில் கேள்வி ஒன்றுக்கு எழுத்துப்பூர்வமாக அளித்த பதிலில், வணிக ரீதியில் வெளிநாட்டு செயற்கைக்கோள்களை ஏவுதல் மூலம் 132 மில்லியன் யூரோ வருமானம் கிடைக்கும் என அவர் தெரிவித்தார். மேலும், இந்திய விண்வெளி துறையின் கீழ் இயங்கும் இஸ்ரோவின் வணிகப் பிரிவான நியூ ஸ்பேஸ் இந்தியா லிமிடெட்  வணிக ரீதியில் வெளிநாட்டு செயற்கைக்கோள்களை பி எஸ் எல் வி ராக்கெட் மூலம் அனுப்பி வருகிறது, என்று கூறினார். மாணவர்கள் தயாரித்த 12 செயற்கைக்கோள்கள் உள்பட 124 உள்நாட்டு செயற்கைக்கோள்கள் புவி சுற்றுவட்ட பாதையில் நிலைநிறுத்தப்பட்டுள்ளன என்று தெரிவித்தார்.
மேலும், மாநிலங்களவையில் இது தொடர்பான இன்னொரு எழுத்துப்பூர்வமான பதிலில், 1999 ஆம் ஆண்டு முதல் இன்று வரை 34 நாடுகளின் 342 செயற்கைக்கோள்கள் பி எஸ் எல் வி ராக்கெட் மூலம் வணிக ரீதியில் ஏவப்பட்டுள்ளன என்றார்.
இந்திய ராக்கெட் மூலம் வெளிநாட்டு செயற்கைக்கோளை ஏவுவதன் மூலம், 2019- 2021 வரையிலான இந்த 3 ஆண்டுகளில் இந்தியா அந்நிய செலாவணியாக 35 மில்லியன் அமெரிக்க டாலர் மற்றும் 10 மில்லியன் யூரோவை வருமானமாக பெற்றுள்ளது என்று கூறியுள்ள அமைச்சர், இவ்வகை வெளிநாட்டு செயற்கைக்கோள்கள் புவி கண்காணிப்பு, அறிவியல் மற்றும் தொழில்நுட்ப சோதனைகளுக்காக இந்திய ராக்கெட் மூலம் அனுப்பப்பட்டு வருவது குறிப்பிடத்தக்கது, என்றார்.
இதில் அதிகபட்சமாக அமெரிக்காவை சேர்ந்த 226 செயற்கைக்கோள்களும், இங்கிலாந்து, கனடாவை சேர்ந்த தலா 12 செயற்கைக்கோள்களும் விண்ணில் செலுத்தப்பட்டுள்ளது என்று தெரிவித்துள்ளார்.
நிதி அமைச்சகம்
102 ஏற்றுமதிப் பொருள்கள் மீதான வரி குறைப்பு
இந்திய அரசாங்கம் 102 ஏற்றுமதிப் பொருள்கள் மீதான வரியை குறைத்துள்ளது. 21.9.2017-ம் தேதியிட்ட இந்திய அரசின் கஸ்டம்ஸ் அறிக்கை எண் 89/2017.-ன் படி 1-10-2017-ம் தேதி முதல் அனைத்துப் பொருள்கள் மீதான வரிகள் வரையறுக்கப்பட்டன என்று அந்த.அறிக்கையில் தெரிவிக்கப்பட்டுள்ளது. வர்த்தக, தொழில்துறைப் பிரநிதிகள் பலரும் கேட்டுக் கொண்டதற்கு இணங்க மத்திய அரசு அதைப் பரிசீலித்து இந்த முடிவை மேற்கொண்டுள்ளது.
கடல் உணவுப் பொருள்கள், மோட்டார் வாகன, சைக்கிள் டயர்கள், தோல் பொருள்கள், நூல், துணி, கம்பளி, கண்ணாடி கைவினைப் பொருள்கள், சைக்கிள் ஆகிய ஏற்றுமதிப் பொருள்கள் மீதான வரி குறைக்கப்பட்டுள்ளது.
இந்த வரி குறைப்பை அடுத்த இந்த ஏற்றுமதிப் பொருள்கள் உற்பத்தியாளர்களின் கவலை நீங்குவதோடு உலக அளவில் வியாபாரத்தில் இவர்கள் போட்டியிடுவதற்கு ஏதுவாகவும் இது அமையும். இந்த வரி குறைப்பு 25-1-2018-ம் தேதி முதல் அமலுக்கு வருகிறது. மேலும் இது தொடர்பான விவரங்களை cbec.gov.in என்ற இணைய தளத்தின் மூலமும் அறிந்து கொள்ளலாம்.
(Visitor Counter : 85
பொருளாதார விவகாரங்களுக்கான மத்திய அமைச்சரவைக் குழு
உத்தரப் பிரதேச மாநிலம், பஹ்ராய்ச் – கலிலாபாத் இடையே புதிய ரயில் பாதைக்கு அமைச்சரவை ஒப்புதல்
உத்தரப் பிரதேச மாநிலம், பஹ்ராய்ச் – கலிலாபாத் இடையே புதிய ரயில் பாதைக்குப் பிரதமர் திரு. நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவைக் குழு ஒப்புதல் அளித்துள்ளது. இந்தப் புதிய அகல ரயில்பாதையின் மொத்த நீளம் 240.26 கி.மீ-ஆக இருக்கும்.
இந்தத் திட்டத்திற்கான மொத்தச் செலவு ரூ.4939.78 கோடி என மதிப்பிடப்பட்டுள்ளது. இந்தத் திட்டம் 2024-25 வாக்கில் நிறைவுபெறும். வடகிழக்கு ரயில்வேயைச் சேர்ந்ததாக இது இருக்கும். ரயில்பாதைக் கட்டுமானத்தின்போது 57.67 லட்சம் மனித நாட்களுக்கு நேரடி வேலைவாய்ப்பு உருவாக்கப்படும்.
இந்தப் பகுதியில் உள்ள மக்களுக்கு ரயில் வசதி கிடைப்பதோடு, சிறுதொழில் நிறுவனங்களின் வளர்ச்சிக்கும் உதவும். நிதி ஆயோக் அடையாளம் கண்டுள்ள முன்னேற விரும்பும் 115 மாவட்டங்களில் இந்த ரயில்பாதை அமையும் பகுதியையொட்டி, பஹ்ராய்ச், பல்ராம்பூர், ஷ்ரவஸ்தி, சித்தார்த் நகர் ஆகியவை இடம் பெற்றுள்ளன.